钦定古今图书集成/明伦汇编/官常典/第541卷 > 王效
## 钦定古今图书集成/明伦汇编/官常典/第541卷 > 王效

按《明外史梁震传》：“效，延绥人。读书能文辞，娴韬略，骑
射绝人，中武会试。嘉靖中，累官都指挥佥事，充延绥
右参将，出神木塞，𢭏寇双乃山，斩获多，寻擢延绥副
总兵。十一年冬，进署都督佥事，充总兵官，代周尚文
镇宁夏，尚书唐龙总制三边。吉囊犯镇远关，效与梁
震败之柳门，追北蜂窝山，蹙溺之河，斩首百四十有”
奇。玺书奖赉。吉囊十万骑复窥花马池，效、震拒之，不
得入，转犯干沟。震分兵击，遂趋固原。总兵官刘文力
战，寇趋青山岘，大掠安定。会宁效方败别部于鼠湖，
追至沙湖。疾移师往援，破之安定，再破之灵州，先后
斩首百五十馀级。龙以大捷闻，而巡按御史奏诸将
失事罪。给事中戚贤往勘，奏安、会二“县多杀掠，文当
罪，然麾下卒仅八千，倍道蒙险，撄八九万方张之寇，
殊死战，宜以功赎。”震干沟、效鼠湖、沙湖、安定、灵州之
战，以孤军八百当寇万馀，功俱足录，龙亦善调度。得
旨，“文夺职，震、效赉银币，龙一子入监。”是役也，功多，执
政泥之，故赏薄。御史周𫓧以为言，龙、效、震各加一级，
效进都督同知。寻以清水营功，进右都督。寇以轻骑
犯宁夏，效伏兵打铠口，俟其半入，横击败之。而防河
卒复以战艘邀斩其奔渡者。捷闻，进左都督。寇愤，设
伏诱败之，贬右都督。十六年移镇宣府。逾年卒，谥“武
襄。”效言行谨饬，用兵兼谋勇，威名著西陲，与马永、梁
震、周尚文并为名将。刘文庆者，阳和卫人。袭指挥同
知。屡迁署都督佥事、凉州右副总兵。嘉靖八年以总
兵官镇陕西。大破洮、岷叛番若笼板尔诸族，斩首三
百六十有奇。十一年，寇西掠，还，将犯宁夏、河东。文击
破之。积前功，进都督同知。后落职，起镇延绥，改甘肃。
卒，亦谥《武襄》。